open-index/open-wikipedia-markdown huggingface dataset:
Gruzínske národné futsalové družstvo mužov

**Gruzínske národné futsalové družstvo mužov** je národné družstvo mužov, ktoré reprezentuje Gruzínsko v medzinárodných futsalových súťažiach a priateľských zápasoch. Funguje pod záštitou *Sakartvelos Pekhburtis Pederatsis* (SPP). Prvý medzinárodný zápas odohralo v roku 1995. Vo februári 2016 mu patrilo vo svetovom futsalovom rebríčku 52. miesto. 

## Vrcholné podujatia
Na majstrovstvá sveta FIFA sa gruzínskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine štvrté, hoci bodovalo v dvoch zápasoch. O 4 roky neskôr vyhralo iba 1 zápas, a opäť skončilo na predposlednom mieste v skupine. V kvalifikácii na MS 2012 muselo hrať už predkvalifikáciu, v ktorej skončilo druhé za  len o horší koeficient pri rovnosti bodov v skupine a nepostúpilo do hlavnej kvalifikácie.

Rovnako sa gruzínske družstvo neprebojovalo ani na majstrovstvá Európy UEFA. Absolvovalo všetkých 8 kvalifikácií. V tej prvej, na ME 1996, zvíťazilo jedine nad favorizovanou . O 2 roky neskôr malo najväčšiu šancu postúpiť, keď zvíťazilo v skupine nad  i  a skončilo v nej na 2. priečke za postupujúcim domácim . V ďalších troch kvalifikáciách nedokazálo ani raz zvíťaziť a končilo vždy na poslednom mieste svojej skupiny. Od roku 2007 muselo Gruzínsko zakaždým absolvovať aj predkvalifikáciu. V roku 2010 sa mu podarilo z nej postúpiť do hlavnej fázy kvalifikácie, ale vyhralo v nej iba zápas nad  a skončilo v skupine tretie. V kvalifikácii na ME 2012 sa mu postup do druhého kvalifikačného kola nepodaril, v rozhodujúcom zápase proti  prehralo tesne . V poslednej kvalifikácii na ME 2014 sa mu však postup opäť podaril; v hlavnej kvalifikácii dokázalo zdolať  a skončilo na nepostupovom 3. mieste.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Gruzínske národné futbalové mužstvo

## Externé odkazy
* Oficiálna stránka Sakartvelos Pekhburtis Pederatsis (po gruzínsky) 
* Zápasy družstva na futsalplanet.com  
* Gruzínske družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Búrlivé víno

***Búrlivé víno*** bol slovenský denný seriál, vysielaný v rokoch 20132017 na TV Markíza. Seriál mal premiéru 1. januára 2013 a odohrával sa vo vinárskom prostredí, z ktorého prinášal osudy dvoch vinárskych rodín prepojených priateľstvom a rozdeľovaných dávnymi tajomstvami. Postavený bol na tradičných hodnotách a okrem romantiky ponúkal aj silné dramatické príbehy na pozadí slovenských reálií.

## Hlavné postavy

## Série

## Vysielanie na Slovensku
Búrlivé víno sa začalo vysielať 1. januára 2013 každý pracovný deň o 17:55, pre stúpajúcu sledovanosť sa od 1. apríla presunul do hlavného vysielacieho času o 20:30 (vysielal sa každý pracovný deň okrem stredy). Od 1. marca 2016 sa seriál začal vysielať iba v utorky a štvrtky, najprv od 20:30 v dvoch častiach za sebou a neskôr po jednej časti od 21:40. Od 4. apríla 2016 sa kvôli čoraz viac klesajúcej sledovanosti opäť vysielal od pondelka do piatku o 17:50. Televízia Markíza sa pokúsila seriál znova oživiť tak, že jeho 9. sériu nasadila v mimosezónnom období, v lete 2017, kde ho opäť nasadila na 20:30 každý pracovný deň. Kvôli nízkej sledovanosti seriál opäť presunula na 21:40, kde ho dovysielala v dvoch častiach za sebou. Finále seriálu Búrlivé víno prebehlo 31. augusta 2017. Seriál následne reprízovala TV Doma prvýkrát od 2. januára 2018 do 30. mája 2019 v popoludňajších hodinách a druhýkrát od 12. apríla 2021 do 23. októbra 2023 (najprv v popoludňajších hodinách, neskôr v ranných hodinách). Tretia repríza seriálu na TV Doma začne 19. novembra 2024.

## Vysielanie v zahraničí

## Referencie

## Externé odkazy
* ''Búrlivé víno'' na TV Markíza
* 
* 
* 

Kategória:Slovenské televízne seriály
Kategória:Televízne seriály TV Markíza
Kategória:Dramatické televízne seriály
Kategória:Televízne seriály z roku 2013
Kategória:Romantické televízne seriály
Válide sultán

**Válide sultán** alebo (iným prepisom) **wálide sultán** (turecká výslovnosť [válide sulṭán] alebo [valde sulṭán]) je turecký výraz, ktorý znamená približne „kráľovná matka“ a používal sa ako titul matky vládnuceho sultána (ale len počas obdobia jeho vlády).

Vznik titulu je viac-menej neznámy a prestúpený mýtmi, ale údajne ho založil sultán Murad III. v 16. storočí.

Válide sultán mala zvláštne postavenie. Mala vlastný súbor komnát, vlastný personál, úctu celého dvora aj sultána a značnú osobnú slobodu. Palácová etiketa požadovala špeciálne správanie k nej, iné než k hárem či iným hodnostárom dvora. Mala zvláštnu ceremóniu, ktorá sa konala popri ceremónii spojenej s dosadením jej syna na trón, a ak zomrela počas synovej vlády, vystrojili jej kráľovský pohreb.

## Zdroje
* WĀLIDE SULTĀN. In: DONZEL, E. van, ed. *[[Encyclopaedia of Islam|The Encyclopaedia of Islam XI WZ]]*. New ed. Leiden: Brill, 2002. ISBN 90-04-12756-9. s. 130131.
* 

Kategória:Osmanská ríša
Poličná

**Poličná** je obec v Česku v okrese Vsetín v Zlínskom kraji. Obec má rozlohu  a v roku 2010 tu žilo 1718 obyvateľov. Leží na západ od Valašského Meziříčia, ktorého miestnou časťou bola od roku 1976 do 31. decembra 2012.

## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce

Kategória:Obce okresu Vsetín
Generálny vikár

**Generálny vikár** () z latinského *vicarius* (zástupca) je v rímskokatolíckej cirkvi zástupcom diecézneho biskupa. Generálnemu vikárovi prislúcha výkonná moc na vykonávanie všetkých administratívnych úkonov, s výnimkou tých, ktoré si biskup rezervoval pre seba, alebo ktoré vyžadujú zvláštne poverenie biskupom. Spolu s diecéznym biskupom je štatutárnym orgánom diecézy.

Postavenie a úlohy generálneho vikára popisuje Kódex kánonického práva (CIC) v samostatnom článku v kánonoch 475–481.

Každá diecéza musí mať generálneho vikára, v prípade potreby môže biskup menovať aj viacerých (can 475). Funkcia generálneho vikára zaniká okamihom, keď sa biskupská stolica stane vakantnou (can 481).

V gréckokatolíckych a pravoslávnych cirkvách sa pre označenie obdobného úradu používa názov protosynkel.

## Referencie

Kategória:Rímskokatolícka hierarchia
Kategória:Cirkevní hodnostári
Bučkovci

***Bučkovci*** je seriál o rovnomennej farmárskej rodine z reality show *[[Farmár hľadá ženu]]*. Seriál má sledovať rodinné vzťahy, domácnosť a každodenné problémy Bučkovcov. Show mala premiéru 14. januára 2013 o 21:30 na TV JOJ.

## Série

## Časti
### 1. séria (2013)

### 2. séria (2013)

### 3. séria (2014)

## Referencie

Kategória:Televízne seriály TV JOJ
Kategória:Slovenské televízne seriály
Kategória:Televízne seriály z roku 2013
Kapitulárny vikár

**Kapitulárny vikár** (iné názvy: **kapitulný vikár**, **kapitulský vikár**) bol podľa Kódexu kánonického práva z roku 1917 kňaz, ktorý po dobu sedisvakanacie riadil diecézu menom katedrálnej kapituly. Kapitulárneho vikára volili kanonici katedrálnej kapituly. 

Počas komunistického režimu v Česko-Slovensku zostávali kapitulárni vikári (väčšinou určení štátnou mocou) vo svojej funkcii často veľmi dlhú dobu, lebo viacej diecéznych biskupov nemohlo vykonávať svoj biskupský úrad (bol im odopretý štátny súhlas na výkon činnosti) a menovania nových biskupov v prípade úmrtia biskupa boli podmienené dlhotrvajúcimi a komplikovanými rokovaniami medzi štátom a Svätou stolicou.

Podľa súčasného Kódexu kánonického práva funkcia kapitulárneho vikára je nahradená funkciou diecézneho administrátora.

## Zdroj

Kategória:Rímskokatolícka hierarchia
Kategória:Cirkevní hodnostári
Supercruise

[thumb|[Concorde bežne využíval supercruise počas svojich letov ponad Atlantický oceán]]
[thumb|[English Electric Lightning  bolo prvé lietadlo umožňujúce nadzvukový let, bez použitia prídavného spaľovania]]
[thumb|prototyp lietadla [Tupolev Tu-144|Tu-144 počas letu]]
**Supercruise** je výraz, ktorý znamená schopnosť lietadla dlhodobo letieť nadzvukovou rýchlosťou bez použitia prídavného spaľovania. Pravdepodobne najznámejšie lietadlo, ktoré využívalo supercruise, bolo nadzvukové dopravné lietadlo Concorde.

## Výhody
Väčšina vojenských lietadiel potrebuje na dosiahnutie a udržanie nadzvukových rýchlostí použitie prídavného spaľovania, ktoré však dramaticky zvyšuje spotrebu paliva a tým výrazne skracuje vytrvalosť letu týchto lietadiel. Lietadlá, schopné dosiahnuť nadzvukové rýchlosti bez použitia prídavného spaľovania, majú vo všeobecnosti pri nadzvukovom lete väčší dolet. Použitie prídavného spaľovania tiež zásadným spôsobom demaskuje lietadlo (výraznejšia stopa lietadla v infračervenom spektre, viditeľné plamene šľahajúce z trysiek motora, väčšia hlučnosť), ktoré je potom pre protivníka ľahším cieľom. Supercruise je preto jednou z kľúčových schopností, ktoré sú požadované pri nadzvukových lietadlách kategórie stealth, akými sú napríklad F-22 Raptor a Suchoj Su-57. No napriek tomu, definícia stíhacieho lietadla 5. generácie supercruise nezahŕňa, čoho dôkazom je aj F-35 Lightning II, ktoré touto schopnosťou nedisponuje.

## História
Prvé lietadlo schopné dosiahnuť nadzvukovú rýchlosť bez použitia prídavného spaľovania bolo britské English Electric Lightning, ktoré prvý takýto let absolvovalo 11. augusta 1954. Avšak, jeho schopnosť letieť nadzvukovou rýchlosťou bez prídavného spaľovania bola značne obmedzená. Lietadlo dosiahlo rýchlosť približne 1,22 M. Neskoršie verzie dosahovali podstatne vyššie rýchlosti.

Prvým dopravným lietadlom, ktoré disponovalo schopnosťou supercruise bol sovietsky Tupolev Tu-144.

## Lietadlá so schopnosťou supercruise

## Referencie

Kategória:Letecká terminológia
Čijoda (Tokio)

náhľad|Poloha Čijody na ostrove
**Čijoda** () je zvláštny obvod v centre Tokia. Rozloha je 11,64 km², počet obyvateľov z roku 2007 je 45 543 s hustotou zaľudnenia 3912 obyvateľov na 1 km².

## Geografia
200 px|náhľad|vpravo|Cisársky palác
Čijoda sa nachádza na východnom pobreží Tokio a v jeho srdci. V strede mestskej štvrte sa nachádza cisársky palác. Východnú časť tvorí tokijská vlaková stanica a na západnej a severnej časti sú obytné domy. Juh tvoria park Hibija a budova národného zhromaždenia. 

## História
Mestská štvrť vznikla 15. marca 1947 zjednotením štvrtí Kanda a Kódžimači. 

## Politika a vláda
200 px|náhľad|vpravo|Sídlo predsedu vlády Japonska
V Čijode sídli starosta Tokia (Masami Išikawa) a jeho mestské zastupiteľstvo. Ďalej sa tu nachádza volebný obvod, od roku 1990 a snemovňa reprezentantov. Sídli tu aj predseda vlády Japonska, najvyšší súd Japonska a veľvyslanectvá. Nachádza sa tu aj hasičský zbor. 

## Sídla
V štvrti Čijoda sídlia: 
* automobilky: Mitsubishi a Mazda
* aerolínie: All Nippon Airways, Swiss International Air Lines a Aeroméxico
* technika: American Megatrends, Hewlett-Packard

Kategória:Tokio
Adénium

náhľad|Adénium hrubé
**Adénium** () je rod dvojklíčnolistových rastlín z čeľade zimozeleňovité. Tvoria ho na chlad citlivé sukulenty s mäsitými stonkami.

;Druhy:
Tvoria ho nasledovné známe druhy:
**Adenium boehmianum* 
* Adénium hrubé (*Adenium obesum*)
**Adenium multiflorum*
**Adenium swazicum*
**Adenium oleifolium*

## Referencie

## Iné projekty
Izraelské národné futsalové družstvo mužov

**Izraelské národné futsalové družstvo mužov** je národné družstvo mužov, ktoré reprezentuje Izrael v medzinárodných futsalových súťažiach a priateľských zápasoch. Funguje pod záštitou národnej futbalovej asociácie *Ha-hitachdut le-kaduregel be-Jisrael*. Prvý medzinárodný zápas odohralo v roku 1998. Vo februári 2017 mu patrilo vo svetovom futsalovom rebríčku 80. miesto. 

## Vrcholné podujatia
Na majstrovstvá sveta FIFA sa izraelskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine štvrté, keď dokázalo zvíťaziť iba nad tímom . V ďalších 2 kvalifikáciách skončilo vždy druhé za postupujúcimi družstvami. V kvalifikácii na MS 2012 síce bodovalo v 2 zápasoch (remizovalo aj s favorizovaným ), ale stačilo mu to iba na nepostupové tretie miesto v skupine. 

Rovnako sa izraelské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú na ME 1999. Ani v jednej však nebodovalo viac ako v jednom zápase a končilo striedavo na poslednom, resp. predposlednom mieste v kvalifikačných skupinách. Od roku 2010 musel Izrael začínať už v predkvalifikácii, z ktorej zatiaľ nikdy nepostúpil. V predkvalifikácii na ME 2012 zvíťazil iba nad najslabším družstvom skupiny. V poslednej predkvalifikácii na ME 2014 bodovalo v 2 stretnutiach, ale opäť nepostúpilo do hlavnej kvalifikácie, keď skončilo druhé za nováčikom kvalifikácie.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Izraelské národné futbalové mužstvo

## Externé odkazy
* Oficiálna stránka Ha-hitachdut le-kaduregel be-Jisrael  / 
* Zápasy družstva na futsalplanet.com  
* Izraelské družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Čijoda

**Čijoda** (jap. 千代田) môže byť: 
* sídlo v Japonsku
** Čijoda (Gunma)
** Čijoda (Hirošima)
** Čijoda (Ibaraki)
** Čijoda (Saga)
** Čijoda (Tokio)
* japonská loď
** delový čln (1866), pozri Čijoda (delový čln)
** chránený krížnik (1891), pozri Čijoda (chránený krížnik)
** lietadlová loď (1936), pozri Čijoda (lietadlová loď)
** záchranná loď (1983), pozri Čijoda (záchranná loď)
* japonský podnik, pozri Čijoda kakó kensecu
* linka tokijského metra, pozri Čijoda-sen
Litovské národné futsalové družstvo mužov

**Litovské národné futsalové družstvo mužov** je národné družstvo mužov, ktoré reprezentuje Litvu v medzinárodných futsalových súťažiach a priateľských zápasoch. Funguje pod záštitou *Lietuvos futbolo federacija* (LFF). Prvý medzinárodný zápas odohralo v roku 1999. V októbri 2021 mu patrilo vo svetovom futsalovom rebríčku 82. miesto. 

## Vrcholné podujatia
Na majstrovstvá sveta FIFA sa litovskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné šieste, keď prehralo všetky stretnutia. V ďalších 2 kvalifikáciách skončilo vždy druhé za postupujúcimi družstvami, v kvalifikácii na MS 2008 dokonca bodovalo vo všetkých troch zápasoch. V kvalifikácii na MS 2012 naopak prehralo všetky 3 stretnutia, skončilo posledné v skupine a nepostúpilo do play-off. Prvýkrát sa MS zúčastnilo v roku 2021, keď právo organizovať turnaj MS získala práve Litva. V skupine prehralo všetky 3 zápasy a zo skupiny ďalej nepostúpilo.

Rovnako sa litovské družstvo neprebojovalo ani na majstrovstvá Európy UEFA. Absolvovalo 9 kvalifikácií, prvú na ME 2001. Ani v jednej však nebodovalo viac ako v jednom zápase. V prvých dvoch nebodovalo vôbec, rovnako ako v kvalifikačnej skupine na ME 2010, ktorú organizovala Litva. Preto muselo v kvalifikácii na ME 2012 hrať už v predkvalifikačnom kole. V ňom však vyhralo iba zápas nad najslabším družstvom skupiny, a do hlavnej kvalifikácie nepostúpilo. V kvalifikácii na ME 2014 predkvalifikačnú skupinu organizovala Litva, litovské družstvo skončilo až za  a opäť nepostúpilo do hlavnej kvalifikácie.

## Výsledky
;Majstrovstvá sveta FIFA

;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Litovské národné futbalové mužstvo

## Externé odkazy
* Oficiálna stránka Lietuvos futbolo federacija   
* Zápasy družstva na futsalplanet.com 
* Litovské družstvé na MS 2021 na stránke Medzinárodnej futbalovej federácie 
* Litovské družstvo v kvalifikácii na MS 2016 na oficiálnej stránke UEFA 
* Litovský futsalový portál  

Kategória:Národné futsalové družstvá
Futsal
Národné
Plémnaios

**Plémnaios** (, ) je v gréckej mytológii syn a nástupca sikyónskeho kráľa Perata.

Staroveký autor Hieronym uvádza, že sa Plémnaios stal kráľom Sikyónu okolo roku 1671 pred Kr. a vládol do roku 1623 pred Kr. Podľa antického autora Pausania sa Plémnaiovi dlho nedarilo mať potomka, lebo všetky jeho deti po pôrode zomreli. Nakoniec sa nad ním zľutovala bohyňa Demeter a hneď po pôrode navštívila jeho novonarodeného syna Orthopola v podobe starej ženy. Dieťa potom Demeter ošetrovala a zabezpečila mu tak prežitie. Z vďaky za záchranu syna nechal následne Plémnaios postaviť v Sikyóne bohyni Demeter svätyňu. Plémnaios vládol dlhých 48 rokov a keď zomrel, kráľom v Sikyóne sa stal jeho syn Orthopolis.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Krhová

**Krhová** je obec v Česku v okrese Vsetín v Zlínskom kraji. Obec má rozlohu  a podľa sčítania obyvateľstva v roku 2001 tu žilo 1787 obyvateľov. Leží 2&nbsp;km na severovýchod od Valašského Meziříčia, ktorého časťou bola od roku 1953 do 31. decembra 2012.

## Pozri aj
* Zoznam obcí v Česku

## Iné projekty

## Externé odkazy
* Oficiálna stránka obce 

Kategória:Obce okresu Vsetín
Slatina (minerálna voda)

**Slatina** je slovenská minerálna voda, pochádzajúca zo zdroja pri rovnomennej obci, asi  východne od Levíc. Spolu so Santovkou to boli prvé do fliaš plnené minerálne vody na území Slovenska.

Je stredne mineralizovaná, hydrogénuhličitanovo-chloridová, sodno-vápenatá, slabo kyslá, studená, hypotonická, so zvýšeným obsahom fluoridov. Má celkovú mineralizáciu 3 863,60 mg na 1 liter.

## Referencie

## Pozri aj
* Minerálna voda
* Zoznam značiek minerálnych vôd

## Zdroj
* www.slatina.sk

Kategória:Slovenské minerálne vody
Kategória:Nealkoholické nápoje
Kategória:Slatina (okres Levice)
Androsthenes

**Androsthenes** alebo **Androsthenés** () môže byť:
 
* olympijský víťaz v roku 420 pred Kr., pozri Androsthenes z Mainalu
* grécky geograf a spisovateľ v 4. stor. pred Kr., pozri Androsthenes z Thasu
* grécky sochár v 4. stor. pred Kr., pozri Androsthenes (sochár)
* spoločník Antiocha III. počas vojenskej výpravy do Indie v roku 206 pred Kr., pozri Androsthenes z Kyziku
Pavol Príleský

náhľad|Príleszký Pavol 1690 Borová
**Pavol Príleský** - Prileszky de Prilesz (maď. Prileszky Pál) (* 1656 – † 1743) bol feudálny zemepán, advokát a právny poradca Likavského a Oravského panstva, správca majetkov kniežaťa Esterházyho, oravských Turzovcov a Ilešháziovcov. Bol jedným z najvýznamnejších právnikov 1. polovice 18. storočia, vypracoval návrh na reorganizáciu justície.

## Rodina
* otec: Ján III. Prileszky de Prilesz 
* sestra: Kristína Prileszky de Prilesz (manžel: Farkaš Nozdrovický)
* sestra: Judita Prileszky de Prilesz (manžel: Ján Beznák)
* brat: Mikuláš III. Prileszky de Prilesz (nitriansky kanonik)
* manželka: Katarína Gosztonyi
* syn: Alexej Prileszky de Prilesz (právnik)
* dcéry: Kristína Prileszky de Prilesz, Juliana Prileszky de Prilesz, Terézia Prileszky de Prilesz, Jana Prileszky de Prilesz, Alžbeta Prileszky de Prilesz, Katarína Prileszky de Prilesz a Magdaléna Prileszky de Prilesz

## Život
náhľad|Dielo Quadripartitum
Pochádzal zo zemanskej rodiny z Príleských. Jeho otec Ján III. Príleský (nar. 1661) bol dlhé roky slúžnym Trenčianskej župy. Pavol sa oženil s Katarínou Gosztonyi, mali spolu jedného syna a sedem dcér. Študoval na domácich univerzitách, ale aj v Nemecku. Zastával funkcie advokáta, právneho poradcu Likavského a Oravského panstva, správcu majetkov kniežaťa Esterházyho a majetkov oravských Turzovcov.

Chránil protestantov proti rekatolizácii, obhajoval práva malých miest proti zemepánom. Bol splnomocnencom na ružomberskej synode v roku 1707, dôverný priateľ Mateja Bela a príslušník jeho pietistického kruhu. V roku 1721 viedol delegáciu protestantov k panovníkovi Jozefovi I. Bol aj hospodárskym poradcom vodcu stavovského povstania Františka II. Rákociho, po jeho porážke si prísahou vernosti Habsburgovcom zachránil postavenie i majetok.

Zomrel v roku 1743 v Bratislave.

## Rodokmeň
 

## Referencie


## Externé odkazy
Časť článku na stránke www.trencianskatepla.sk 

Kategória:Narodenia v 1656
Pavol
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Sveriges Radio

[náhľad|Sídlo Sveriges Radio v [Štokholme]]
[náhľad|Firemná dodávka s logom Sveriges Radio, r.[2012,Štokholm ]]
**Sveriges Radio AB**, skrátene **SR**, je švédsky verejnoprávny rozhlas.

Sveriges Radio má právnu formu podobnú slovenskej spoločnosti s ručením obmedzeným, pričom stopercentným vlastníkom je nezávislá nadácia *„Förvaltningsstiftelsen för Sveriges Radio AB, Sveriges Television AB och Sveriges Utbildningsradio AB“*, ktorá spravuje všetky tri švédske verejnoprávne médiá (Sveriges Radio, Sveriges Television, Sveriges Utbildningsradio).

## História
Rozhlasové vysielanie vo Švédsku začalo 1. januára 1925. Vtedy rozhlas niesol oficiálny názov „*AB Radiotjänst*“ a mal niekoľko vlastníkov (noviny, spravodajské agentúry, rozhlas). Spočiatku sa vysielalo 30 minút napoludnie a o 18:00 večer, v nedeľu navyše aj ráno. Od roku 1933 sa vysielanie predĺžilo na 8 hodín denne. V roku 1929 sa zo švédskeho éteru prvýkrát ozvala žena - Margareta de Geerová. Medzinárodné vysielanie v niekoľkých jazykoch spustil Švédsky rozhlas v roku 1939. 

Druhý rozhlasový program Sveriges Radio spustilo v roku 1955  pod názvom *„P2“*.

## Súčasnosť
### Programy
V súčasnosti (rok 2013) má Sveriges Radio 11 programov:
* *SVT1*
* *SVT2*
* *SVT B* - program pre deti ()
* *SVT24*
* *Kunskapskanalen* - spoločný program s verejnoprávnou inštitúciou Sveriges Utbildningsradio
* *SVT1 HD* - verzia programu SVT1 vo vysokom rozlíšení
* *SVT2 HD* - verzia programu SVT2 vo vysokom rozlíšení
* *SVT World* - vysielanie pre Švédov žijúcich v zahraničí
* *SVT Play* - program šírený cez web na internetovej stránke www.svt.se  

## Referencie

* 

## Iné projekty

## Externé odkazy
* Oficiálna stránka Sveriges Radio
* Oficiálna stránka nadácie „Förvaltningsstiftelsen för Sveriges Radio AB, Sveriges Television AB och Sveriges Utbildningsradio AB“

Kategória:Rozhlas vo Švédsku
Mainalos

**Mainalos** (, ) môže byť:
*v gréckej mytológii: 
**syn Lykaóna, zakladateľ obce Mainalos, pozri Mainalos (syn Lykaóna)
**otec lovkyne Atalanty (podľa Euripida), pozri Mainalos (otec Atalanty)
*staroveká obec v Arkádii (dnes časť gréckej obce Falanthos), pozri Mainalos (Arkádia) 
*pohorie na Peloponéze v strednej Arkádii, pozri Mainalos (pohorie)
Moldavské národné futsalové družstvo mužov

**Moldavské národné futsalové družstvo mužov** je národné družstvo mužov, ktoré reprezentuje Moldavsko v medzinárodných futsalových súťažiach a priateľských zápasoch. Funguje pod záštitou *Federaţia Moldovenească de Fotbal* (FMF). Prvý medzinárodný zápas absolvovalo v roku 1995. Vo februári 2016 mu patrilo vo svetovom futsalovom rebríčku 64. miesto. 

## Vrcholné podujatia
Na majstrovstvá sveta FIFA sa moldavskému družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné, keď prehralo všetky stretnutia. O 4 roky neskôr vyhralo svoj prvý zápas, nad domácim , ale opäť nepostúpilo do play-off. V kvalifikácii na MS 2012 muselo začať kvalifikáciu už v predkvalifikačnom kole. Po výhre v skupine postúpilo do hlavnej kvalifikácie, v ktorej získalo iba 1 bod a skončilo v skupine posledné.

Rovnako sa moldavské družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú už v roku 1995 na ME 1996. Vysoko v nej prehralo všetky zápasy a skončilo v skupine posledné. Ďalších 2 kvalifikácií sa nezúčastnilo. Najväčšiu šancu na postup malo v kvalifikácii na ME 2005. Vyhralo v nej 2 stretnutia, no nestačilo na favorizované  a skončilo za ním v skupine druhé. V ďalších 2 kvalifikáciách získalo iba 1 bod a skončilo vždy na poslednom mieste. Preto muselo v kvalifikácii na ME 2012 hrať už v predkvalifikačnom kole. V ňom však vyhralo iba zápas nad najslabším družstvom skupiny a nováčikom futsalových kvalifikácií, a do hlavnej kvalifikácie nepostúpilo. V kvalifikácii na ME 2014 skončilo v predkvalifikačnej skupine druhé za  a opäť nepostúpilo do hlavnej kvalifikácie.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Moldavské národné futbalové mužstvo

## Externé odkazy
* Oficiálna stránka Federaţia Moldovenească de Fotbal   
* Zápasy družstva na futsalplanet.com  
* Moldavské družstvo v kvalifikácii na MS 2012 na oficiálnej stránke UEFA 

Kategória:Národné futsalové družstvá
Futsal
Národné
Mužík (cárske Rusko)

**Mužík** () je označenie roľníka v cárskom Rusku, ktorý bol do roku 1861 spravidla v nevoľníckom postavení.

Termín implikuje istú mieru chudoby – väčšina mužíkov bola pred poľnohospodárskymi reformami z roku 1861 nevoľníkmi. Po tomto roku im boli pridelené pozemky a stali sa slobodnými roľníkmi. Slovo bolo prenesené do západných jazykov vďaka svojmu častému výskytu v literatúre, najmä u Leva Nikolajeviča Tolstého a Fiodora Michajloviča Dostojevského.

## Referencie

## Zdroj

Kategória:Ruština
Lichas

**Lichas** alebo **Lichás** (, ) môže byť:
* v gréckej mytológii posol hrdinu Herakla, pozri Lichas (mytológia)
* víťaz starovekých olympijských hier v jazdeckých pretekoch dvojkolesových vozov so štvorzáprahom (tethrippon) v roku 420 pred Kr., pozri Lichas zo Sparty
Mucuhito

**Mucuhito** alebo posmrtným menom **Meidži** (* 3. november 1852, Kjóto, Japonsko – † 30. júl 1912, Tokio, Japonsko) bol japonský cisár. Jeho manželkou bola cisárovná Šóken. Vytvoril moderné Japonsko. Po jeho smrti sa jeho nástupcom stal Taišó.

## Iné projekty

Kategória:Japonskí cisári
Kategória:Rytieri Podväzkového rádu
Kategória:Nositelia Rádu zlatého rúna
Kategória:Osobnosti z Kjóta
Kategória:Rytieri Radu čiernej orlice
Kategória:Nositelia Radu holandského leva
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Rytieri veľkokríža Rádu Kristovho
Kategória:Rytieri Rádu slona
Ján VII. Príleský

**Ján VII. Príleský** - Prileszky de Prilesz (* 16. marec 1709, Príles - † 27. október 1790, Príles) bol náboženský spisovateľ, vysokoškolský učiteľ, rektor na viacerých univerzitách.

## Rodina
* otec: Michal III. Prileszky de Prilesz 
* matka: Mária Nevédy 
* bratia: Matej Prileszky de Prilesz a Štefan Prileszky de Prilesz

## Život
Narodil sa v roku 1709. Pochádzal zo zemanskej rodiny Príleských (Prileszky de Prilesz). V roku 1724 vstúpil rehole jezuitov, študoval na univerzite v Trnave doktora prírodných vied a teológiu. Pôsobil ako učiteľ poézie, rétoriky a filozofie na kolégiu a univerzite v Trnave, Grazi a Košiciach. Bol riaditeľ univerzitnej tlačiarne v Trnave a Košiciach. Po rozpustení rehole jezuitov roku 1773 žil prevažne v Trenčíne, kde pomáhal piaristom pri vyučovaní na gymnáziu. Písal náboženské príručky a učebnice, vydával diela starších cirkevných autorov. Bol kancelár univerzity v Trnave, v rokoch 1771-1772 zastával ako posledný funkciu rektora univerzity v Košiciach.

## Dielo
* *Historia Mariana brevi metro concinata*, Košice, 1733
* *Ludi poetici*, Košice, 1733
* *Eloguentia pathetica*, Košice, 1734
* *Acta sanctorum Hungariae 1-2*, Trnava, 1743-1744
* *Leonisi papae congnomento Magni opera omnia*, 1776

## Referencie


## Externé odkazy
* 

Kategória:Príleskovci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Pohronská župa (Slovenská republika, 1939 – 1945)

náhľad|Župy v rokoch 19391945
**Pohronská župa** (neoficiálne nazývaná *Pohronská veľžupa*) bola jednou zo šiestich žúp Slovenskej republiky, ktoré vznikli na základe zákona č. 190/1939 Sl. z. z 25. júla 1939 o verejnej správe vnútornej.

## Charakteristika
Rozprestierala sa prevažne na juhu stredného Slovenska, malá časť jej územia na juhozápade okolo Pukanca sa zaraďuje pod západné Slovensko, najvýchodnejšia časť okolo Dobšinej zase pod východné Slovensko. Z historického hľadiska zahŕňala územie bývalej Zvolenskej, ďalej Tekovskej, Hontianskej, Novohradskej a Gemerskej župy bez odtrhnutých južných území týchto žúp, ktoré boli súčasťou horthyovského Maďarska.

## Župania

* Augustín Brychta (1. január 1940 – september 1941)
* Andrej Germuška (1. október 1941 – 12. marec 1943)
* Karol Bulla (30. marec 1943 – 4. február 1945)

## Zánik
Zánikom prvej Slovenskej republiky v roku 1945 zanikla aj Pohronská župa. Dnes jej územie patrí prevažne pod Banskobystrický kraj, najvýchodnejšia časť pod Košický kraj (okres Rožňava). Malá časť na juhozápade patrí pod Nitriansky kraj (okres Levice), na severozápade pod Žilinský kraj (okres Turčianske Teplice).

## Poloha župy
Hlavnou osou župy bola na severe rieka Hron. Na juhu to boli údolia potokov a malých riek Sikenica, Krupinica, Tisovník, Krivánsky potok, Rimava, Muráň, Štítnik a Slaná, ktorých tok pokračoval ďalej do Maďarska.

Pohronská župa susedila na západe s Nitrianskou župou, na severe s Tatranskou župou a na celom juhu a prevažne aj na východe s horthyovským Maďarskom.

## Administratívne členenie
Pohronská župa mala sídlo v Banskej Bystrici a delila sa na 12 okresov, ktorých sídlom boli: Nová Baňa, Banská Štiavnica, Kremnica, Krupina, Modrý Kameň, Zvolen, Banská Bystrica, Brezno, Lovinobaňa, Hnúšťa, Revúca a Dobšiná.

## Pozri aj

* Pohronská župa (Česko-Slovensko, 1923 – 1928)

## Referencie
Kategória:Administratívne členenie Slovenska

Kategória:Administratívne členenie zaniknutých štátov
Kategória:Administratívne členenie Slovenskej republiky 1939 – 1945
RTL Televizija

náhľad|Logo RTL Televizija
**RTL Televizija** je druhá chorvátska komerčná televízia po Nova TV. Televízia nahrádza tretí okruh HRT. Hlavné sídlo televízie je asi v Záhrebe. Televízia začala vysielať 30. apríla 2004 a čoskoro sa stala populárnou medzi chorvátskymi obyvateľmi. Televízia vysiela rôzne filmy, seriály, relácie, kreslené filmy a spravodajstvo. Má pokrytie 95% chorvátskeho územia.

## Pozri aj
* RTL 2

## Iné projekty

## Externé odkazy
* Oficiálna webstránka 

Kategória:Podniky založené v 2004
Kategória:Televízne stanice v Chorvátsku
RTL 2 (Chorvátsko)

náhľad|Logo televízie RTL 2
**RTL 2** je chorvátska televízia, ktorá začala vysielanie 2. januára 2011 o 18:00 hod, v tom istom čase, ako začala vysielať aj Doma TV.

RTL 2 je sesterskou spoločnosťou televízie RTL. Televízia vysiela rôzne filmy, seriály a relácie. Hlavné sídlo televízie je v Záhrebe.

## Referencie

## Pozri aj
* RTL Televizija

Kategória:Televízne stanice v Chorvátsku
Kategória:Podniky založené v 2011
Splitska televizija

**Splitska televizija** (doslova *Splitská televízia*) je chorvátska televízia, ktorá vysiela zo Splitu, na sieti B.net a MAXtv. Televízia vysiela 24 hodín denne hlavne v Splite, Záhrebe, Zadare, Rijeke a Osijeku. Hlavnú časť vysielania tvoria rôzne zábavné a iné relácie o Splite.

Kategória:Televízne stanice v Chorvátsku
Kategória:Podniky založené v 1999
TV Jadran

**TV Jadran** je chorvátska komerčná televízia, ktorá vysiela v celej Splitsko-dalmatínskej župe a v ďalších dvoch chorvátskych a troch hercegovinských župách. Televízia začala vysielať 5. januára 2004. Hlavné stredisko televízie je v Splite. 

## Externé odkazy
* Oficiálna webstránka

Kategória:Televízne stanice v Chorvátsku
Kategória:Podniky založené v 2004
Kamakura

**Kamakura** môže byť:

* mesto v Japonsku, pozri Kamakura (Kanagawa)
* obdobie Kamakura
* hudobný album tria Andrej Šeban, Oskar Rózsa, Marcel Buntaj z roku 2000, pozri Kamakura (album)
Orthopolis (syn Plémnaia)

**Orthopolis** (, ) je v gréckej mytológii syn a nástupca sikyónskeho kráľa Plémnaia.

Plémnaios sa stal otcom mnohých detí, ale tie onedlho po narodení podľahli akejsi chorobe. Nad zbožným kráľom sa nakoniec zľutovala bohyňa Demeter a tá v podobe starej ženy opatrovala jeho novonarodeného syna Orthopola a zachránila ho.Šťastný otec dal bohyni Demetre preto z vďaky postaviť v Sikyóne svätyňu.

Po smrti svojho otca prevzal Orthopolis v Sikyóne kráľovské žezlo. Podľa starovekého autora Hieronyma to bolo okolo roku 1623 pred Kr. a jeho vláda trvala až do roku 1560 pred Kr. Antický autor Pausanias uvádza, že Orthopolis mal dcéru Chrysorthu, ktorá bohovi Apolónovi porodila syna Koróna. Po dlhej 63 ročnej vláde Orthopola sa kráľom v Sikyóne stal Marathónios.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Šówa

**Šowa** môže byť:
*obdobie Šówa (výraz má tri významy)
*Hirohito
*názov viacerých lokalít v Japonsku

## Pozri aj
* Sowa
Sankt Gallen (kantón)

**Sankt Gallen** je nemeckojazyčný kantón. Jeho hlavným mestom je Sankt Gallen. Nachádza sa v severovýchodnom Švajčiarsku. Je rozdelený na 85 obcí a 8 okresov. Je to 5. najľudnatejší a 6. najväčší kantón vo Švajčiarsku.

## Geografia
Kantón Sankt Gallen leží v severovýchodnom Švajčiarsku na hraniciach s Rakúskom (Vorarlbersko) a Lichtenštajnskom; severné brehy obmýva Bodamské jazero, prostredníctvom ktorého nepriamo hraničí s nemeckými spolkovými krajinami - Bavorskom a Bádenskom-Württemberskom. Hraničí s piatimi kantónmi: Graubünden na juhu, Glarus a  Schwyz na juhozápade, Zürich na západe a Thurgau na severe. Ďalej celkom obklopuje dva polkantóny: Appenzell Innerrhoden a Appenzell Ausserrhoden.

Kantón sa administratívne člení na 85 obcí. Úradným jazykom je nemčina.

Najvyšším bodom kantónu je Ringelspitz (3 247 m), omnoho známejším je vrch Säntis (2 502 m). Najnižším bodom je hladina Bodamského jazera (). Najväčšími jazerami v kantóne okrem Bodamského jazera je aj Zürišské jazero a Walensee, všetky však ležia na území kantónu Sankt Gallen len čiastočne. Najväčším jazerom ležiacim iba v kantóne St. Gallen je preto vodná nádrž Gigerwaldsee.

Známe rieky sú Rýn, Thur, Linth, Sitter a Seez.

Polovica plochy kantónu sa využíva na poľnohospodárstvo.

## Obyvateľstvo
K 31. decembru 2011 žilo v kantóne Sankt Gallen 483 156 obyvateľov.

Z celkového počtu obyvateľov v roku 2007 tvorili obyvatelia vo veku do 20 rokov 27 percent, vo veku od 21 do 65 rokov 59 percent, od 65 do 90 rokov 13 percent a nad 90 rokov 0,4 percenta.

### Štátna príslušnosť

### Jazyky
Úradným jazykom je nemčina, bežne používaným jazykom je švajčiarska nemčina.

Až do stredoveku sa v južných oblastiach kantónu Sankt Gallen rozprávalo po rétorománsky. Z toho vyplýva veľké množstvo geografických názvov románskeho pôvodu. 

V sčítaní obyvateľstva 2000 priznalo 88 percent obyvateľov používanie nemčiny, ďalších 2,5 % srbochorvátčiny, 2,3 % taliančiny a 2,2 % albánčiny. 

### Náboženstvo
thumb|left|300px|Náboženské vyznanie v kantóne St. Gallen (stav: sčítanie 2000).

52 percent tvoria rímskokatolíci, 26 percent tvoria reformovaní evanjelici, 6 percent bez vyznania a 6 percent moslimovia. Ďalších 10 percent obyvateľov patrí k ostatným cirkvám. 

### Obce
Nasleduje zoznam obcí s viac než 10 tisíc obyvateľmi k 31. 12. 2011:

## Referencie

## Iné projekty

## Zdroj


Kategória:Kantóny vo Švajčiarsku
Cyperské národné futsalové družstvo mužov

**Cyperské národné futsalové družstvo mužov** je národné družstvo mužov, ktoré reprezentuje Cyprus v medzinárodných futsalových súťažiach a priateľských zápasoch. Funguje pod záštitou *Kypriakí Omospondía Podosfaíro* (KOP). Prvý medzinárodný zápas absolvovalo v roku 1998. Vo februári 2017 mu patrilo vo svetovom futsalovom rebríčku 94. miesto. 

## Vrcholné podujatia
Na majstrovstvá sveta FIFA sa cyperskému družstvu nepodarilo kvalifikovať ani raz. Vo svojej prvej kvalifikácii na MS 2004, ktorej jednu zo skupín Cyprus aj organizoval, skončilo v skupine posledné, hoci dokázalo remizovať v favorizovaným . O 4 roky neskôr vyhralo svoj prvý zápas, nad  tesne , ale opäť nepostúpilo do play-off. V kvalifikácii na MS 2012 muselo začať kvalifikáciu už v predkvalifikačnom kole. V ňom skončilo na 3. priečke a do hlavnej kvalifikácie nepostúpilo.

Rovnako sa cyperské družstvo neprebojovalo ani na majstrovstvá Európy UEFA. Absolvovalo 9 kvalifikácií, prvú v roku 1998 na ME 1999. V nej, rovnako ako aj o 4 roky neskôr, prehralo všetky stretnutia a skončilo posledné. Od roku 2005, odkedy začala prebiehať aj predkvalifikácia, muselo cyperské družstvo začínať už v nej. V rokoch 2005 i 2007 z nej postúpilo do hlavnej kvalifikácie, v ďalších 3 predkvalifikáciách však skončilo vždy na 3. mieste a nepostúpilo ďalej.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

;Stredozemný pohár
* 2010: 14. miesto

## Referencie

## Pozri aj
* Cyperské národné futbalové mužstvo

## Externé odkazy
* Oficiálna stránka Kypriakí Omospondía Podosfaíro   
* Futsal na Cypre 
* Zápasy družstva na futsalplanet.com  
* Cyperské družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Obdobie bojujúcich štátov

**Obdobie bojujúcich štátov** alebo **éra bojujúcich štátov** môže byť:
*v Číne: obdobie bojujúcich štátov (Čína)
*v Japonsku: obdobie Sengoku
Sengoku

**Sengoku** môže byť:
*obdobie Sengoku
*lokalita v Japonsku:
**Sengoku (Bunkjó)
**Sengoku (Kótó)
*japonský klan z období Sengoku a Edo z provincie Mino, pozri Sengoku (klan)
*séria videohier pre Neo Geo
*priezvisko:
**Jošito Sengoku (1946–2018), japonský politik
**Micugi Sengoku (1857–1931), japonský politik
**Noriko Sengokuová (nar. 1922), japonská herečka
Salam alejkum

(**As-**)**salám alejkum** (arab. ٱلسَّلَامُ عَلَيْكُمْ *as-salāmu ʿalaykum*, člen *as* sa niekedy vynecháva) je bežný uvítací pozdrav v moslimských krajinách, väčšinou prekladaný ako „mier vám/s vami“. Tradičná odpoveď je **wa alejkum salam** („i s vami pokoj“, arabsky وَعَلَيْكُمُ ٱلسَّلَامُ *wa-ʿalaykumu s-salām*). Používa sa aj menej formálny skrátený pozdrav **as-salám**, pričom as-salám je taktiež jedným z 99 mien Boha, kde salám znamená mier, pokoj. Obdobný pozdrav existuje i v hebrejčine *[[šalom alejchem]]*.

## Zdroj
* 

Kategória:Pozdravy
Kategória:Arabské výrazy
Adenoidná vegetácia

**Adenoidná vegetácia** je ložiskové nahromadenie lymfatického tkaniva na zadnej stene nosohltana. Jej hyperplázia (zväčšenie) vytvára prekážku brániacu dýchaniu nosom, zároveň je častým miestom zápalov. Toto patologické zväčšenie podmieňujú okrem genetických predispozícií aj opakované zápaly horných dýchacích ciest a systémové vírusové infekcie detského veku. 

Prejavmi sú dýchanie ústami, chrápanie, poruchy spánku a následný pokles dennej výkonnosti, časté nádchy, zápaly stredného ucha a prínosových dutín. Dlhodobý účinok je zníženie odolnosti dolných dýchacích ciest (vysušovanie, vystavenie chladnejšiemu vzduchu) a poruchy vývoja tvárovej časti lebky (gotické podnebie), plochý hrudník a kyfoskolióza. Konečným výsledkom neliečených adenoidných vegetácií môže byť *facies adenoidea* - typický tupý a ospalý výraz tváre s pootvorenými ústami a vyčnievajúcimi hornými rezákmi.

Liečba je chirurgická (adenotómia), následne je potrebná dychová rehabilitácia. Adenoidná vegetácia môže po odstránení opätovne narásť.

## Poznámka
Adenoidná vegetácia je v širšom zmysle synonymom termínu nosovohltanová, alebo nosová mandľa, u nás sa skôr používa vo vyššie uvedenom význame, teda ako patologický stav.

## Referencie

## Zdroje
* 

Kategória:Otorinolaryngológia
Arménske národné futsalové družstvo mužov

**Arménske národné futsalové družstvo mužov** je národné družstvo mužov, ktoré reprezentuje Arménsko v medzinárodných futsalových súťažiach a priateľských zápasoch. Funguje pod záštitou *Hayastani futboli federatsian* (HFF). Prvý medzinárodný zápas odohralo v roku 2000. Vo februári 2017 mu patrilo vo svetovom futsalovom rebríčku 82. miesto. 

## Vrcholné podujatia
Na majstrovstvá sveta FIFA sa arménskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine predposledné piate, keď dokázalo vyhrať iba nad . V ďalších 2 kvalifikáciách prehralo všetky stretnutia a skončilo zakaždým posledné v skupine. V kvalifikácii na MS 2012 muselo začať kvalifikáciu už v predkvalifikačnom kole. Napriek bodovaniu vo všetkých 3 zápasoch skončilo na 3. priečke svojej skupiny a do hlavnej kvalifikácie nepostúpilo.

Rovnako sa arménske družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú v roku 2004 na ME 2005. Prehralo v nej všetky zápasy a skončilo v skupine posledné. Od roku 2005, odkedy začala prebiehať aj predkvalifikácia, muselo arménske družstvo začínať už v nej. Ani raz ale z nej nepostúpilo do hlavnej kvalifikácie. Najbližšie k postupu malo v roku 2005, keď bodovalo vo všetkých stretnutiach a skončilo v skupine druhé za postupujúcim . V predkvalifikácii na ME 2012 bodovalo iba v jedinom stretnutí, keď remizovalo s . V predkvalifikácii na ME 2014 opäť nepostúpilo vyššie, keď skončilo v skupine druhé za Gréckom.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

## Referencie

## Pozri aj
* Arménske národné futbalové mužstvo

## Externé odkazy
* Oficiálna stránka Hayastani futboli federatsian // 
* Zápasy družstva na futsalplanet.com  
* Arménske družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Estónske národné futsalové družstvo mužov

**Estónske národné futsalové družstvo mužov** je národné družstvo mužov, ktoré reprezentuje Estónsko v medzinárodných futsalových súťažiach a priateľských zápasoch. Funguje pod záštitou *Eesti Jalgpalli Liit* (EJL). Prvý medzinárodný zápas odohralo až v roku 2008. Vo februári 2017 mu patrilo vo svetovom futsalovom rebríčku 110. miesto. 

## Vrcholné podujatia
Na majstrovstvá sveta FIFA sa estónskemu družstvu nepodarilo kvalifikovať ani raz. Vo svojej prvej kvalifikácii na MS 2008 skončilo v skupine posledné, keď prehralo všetky stretnutia. V kvalifikácii na MS 2012 muselo začať kvalifikáciu už v predkvalifikačnom kole, ktoré organizovalo aj Estónsko. Opäť však prehralo všetky stretnutia, skončilo na poslednom mieste svojej skupiny a nepostúpilo do hlavnej kvalifikácie.

Rovnako sa estónske družstvo neprebojovalo ani na majstrovstvá Európy UEFA. Absolvovalo 5 kvalifikácií, prvú až v roku 2009 na ME 2010. V predkvalifikačnom kole prehralo, rovnako ako aj v ďalších 4 predkvalifikáciách, všetky zápasy, skončilo v skupine posledné a do hlavnej kvalifikácie sa neprebojovalo.

Okrem toho sa zúčastnilo 3-krát aj Baltského pohára, v ktorom zakaždým skončilo na 3. mieste.

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

;Baltský pohár:
* 2008: 3. miesto
* 2010: 3. miesto
* 2015: 3. miesto

## Referencie

## Pozri aj
* Estónske národné futbalové mužstvo

## Externé odkazy
* Oficiálna stránka Eesti Jalgpalli Liit  
* Zápasy družstva na futsalplanet.com  
* Estónske družstvo v kvalifikácii na MS 2016 na oficiálnej stránke UEFA 

Kategória:Národné futsalové družstvá
Futsal
Národné
Androsthenes z Mainalu

**Androsthenes** alebo **Androsthenés** () bol víťaz starovekých olympijských hier v pankratiu v rokoch 420 a 416 pred Kr..

Androsthenes, mladík pochádzajúci z malej horskej arkádskej obce Mainalos zvíťazil na 90. a 91. starovekých olympijských hrách v *pankratiu*, v pästiarskom zápase pri ktorom boli dovolené všetky zápasnícke chmaty, údery päsťou, kopanie a vykrúcanie údov. Pankration po prvýkrát zaviedli na 33. hrách v roku  648 pred Kr.  Hry deväťdesiatych olympijských hier boli poznamenané aj nepríjemnou udalosťou, keď Spartu pre porušenie ekecheirie vylúčili z hier a víťazstvo jej príslušníka Licha v *tethrippe* (jazdeckých pretekov dvojkolesových vozov so štvorzáprahom) pripísali tébskemu ľudu.

Do histórie týchto hier sa zapísalo aj vztýčenie Paióniovej sochy okrídlenej Niké pred chrámom najvyššieho boha Dia. Neskôr bola v Olympii vztýčená aj socha Androsthena od sochára Nikodama. Prvé sochy atlétov boli v Olympii postavené na 59. hrách.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v pankratiu
Atrofia

**Atrofia** je zníženie funkcie a následné zmenšenie bunky, tkaniva, orgánu či celého tela, ktoré bolo pôvodne normálnej veľkosti. Dochádza k úbytku organel, napríklad endoplazmatického retikula (syntéza bielkovín) alebo myofibríl (v svalových vláknach). Atrofia môže byť *jednoduchá* (zmenšuje sa objem daného orgánu či tkaniva bez úbytku buniek) alebo *numerická* (zmenšenie je dôsledkom úbytku buniek).

## Pozri aj
* Agenéza
* Atrézia
* Hypoplázia
* Marazmus
* Kachexia

## Zdroj
*

Kategória:Patológia
Národné futsalové družstvo mužov Bosny a Hercegoviny

**Národné futsalové družstvo mužov Bosny a Hercegoviny** je národné družstvo mužov, ktoré reprezentuje Bosnu a Hercegovinu v medzinárodných futsalových súťažiach a priateľských zápasoch. Funguje pod záštitou *Nogometni/Fudbalski Savez Bosne i Hercegovine* (N/FSBiH). Prvý medzinárodný zápas absolvovalo v roku 1998. Vo februári 2016 mu patrilo vo svetovom futsalovom rebríčku 34. miesto. 

## Vrcholné podujatia
Na majstrovstvá sveta FIFA sa bosnianskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine tretie za  a postupujúcim , keď dokázalo bodovať až v 4 zápasoch. V ďalších 2 kvalifikáciách, ktorých skupinu organizovala práve Bosna a Hercegovina, v týchto skupinách zvíťazilo a postúpilo do play-off. V roku 2004 nestačilo po prehre doma a remíze vonku s , a o 4 roky neskôr po vysokých prehrách doma aj vonku ani so . Napriek tomu sú to najlepšie výsledky bosnianskeho družstva v kvalifikáciách na obe vrcholné podujatia. V kvalifikácii na MS 2012 vyhralo iba zápas nad  a skončilo v skupine na nepostupovom 3. mieste. 

Rovnako sa bosnianske družstvo neprebojovalo ani na majstrovstvá Európy UEFA. Absolvovalo 7 kvalifikácií, prvú v roku 1998 na ME 1999. Ale iba v jednej bodovalo viac ako v jednom zápase a skončilo lepšie ako na 3. mieste. V kvalifikácii na ME 2005 zdolalo  i  a skončilo na 2. mieste v skupine. V kvalifikácii na ME 2012 zdolalo tesne iba výber  a v skupine skončilo na 3. priečke. V poslednej kvalifikácii, na ME 2014, obsadilo v skupine 2. miesto, čo mu zaručovalo účasť v play-off. V nej narazilo na , ktoré síce doma o gól zdolalo, no v odvete rovnako o gól prehralo a vinou menej strelených gólov na ihrisku súpera na ME nepostúpilo.

V roku 2010 sa družstvo zúčastnilo prvého ročníka Stredozemného pohára; v boji o celkové 7. miesto na turnaji porazilo družstvo  . 

## Výsledky
;Kvalifikácia na Majstrovstvá sveta FIFA

;Kvalifikácia na Majstrovstvá Európy UEFA

;Stredozemný pohár
* 2010: 7. miesto

## Referencie

## Pozri aj
* Národné futbalové mužstvo Bosny a Hercegoviny

## Externé odkazy
* Oficiálna stránka Nogometni/Fudbalski Savez Bosne i Hercegovine   
* Zápasy družstva na futsalplanet.com  
* Bosnianske družstvo v kvalifikácii na MS 2016 na oficiálnej stránke UEFA 

Bosna
Futsal
Kategória:Futsal v Bosne a Hercegovine
Kanal 5

náhľad|Logo televízie „Kanal 5“
**Kanal 5** (doslova *Kanál 5*) je chorvátska komerčná televízia, ktorá vysiela od 14. februára 2004 zo Splitu. Televízia vysiela cez sieť MAXtv a B.net, hlavne do Splitu, Záhrebu a Osijeku. Vysiela rôzne komerčné programy.

Kategória:Televízne stanice v Chorvátsku
Kategória:Podniky založené v 2004